જ્યાં સુધી કપડાં-લત્તા-ઉઠવું-બેસવું વગેરે બાબતે ઘરમાંથી જ સાવ ખોટી રીતે શિક્ષા આપવામાં આવશે, જ્યાં સુધી વડીલોની ને સાસરાની કહેવાતી શરમ ભરવાની શિખામણ વત્તે- ઓછે અંશે ચાલુ રહેશે, જ્યાં સુધી દરેક નિશાળમાં કો-એજ્યુકેશનને પ્રાધાન્ય નહિ અપાય, જ્યાં સુધી સેક્સ એજ્યુકેશન ચાલુ કરવામાં નહિ આવે, જ્યાં સુધી કોઈ પણ આર્ટને પ્રમોશન અને પ્રોટેક્શન નહિ મળે, જ્યાં સુધી ઘનચક્કર રીતે ફ્લ્મિોના દ્રશ્યોની કાપકૂપી નહિ અટકે, જ્યાં સુધી યુવાનોના મનમાં કહેવાતા ધર્મનું ખોટી રીતે કરેલા અર્થઘટનનું ઝેર રેડવાનું અમુક સંસ્થાઓ કે ગ્રૂપ દ્વારા બંધ કરવામાં નહિ આવે, જ્યાં સુધી શૃંગાર અને શરીર સૌષ્ઠવને પૂરતું સન્માન મળે એવી સરકાર અને સમાજ તરફ્થી કોશિશ નહિ થાય ત્યાં સુધી મોટા શહેરો અને નાના ગામોમાં આવી રીતે નિર્દોષ છોકરીઓને રંજાડવાનું ચાલુ રહેશે.